OpenLLM-France/wikimedia huggingface dataset:
# José Fernández Ramírez

José Fernández Ramírez fou un polític franquista espanyol. Militant de l'extrema dreta barcelonina en la dècada del 1930, va participar en la Sanjurjada i fou secretari del cap a Barcelona del Partido Nacionalista Español, Carlos López Manduley. Quan es van produir els fets del sis d'octubre de 1934 formà part del grup que es van concentrar davant la Delegació del Govern de la República Espanyola per "defensar-la de possibles atacs" dels escamots d'Estat Català. Després de l'entrevista que va mantenir López Manduley amb José Antonio Primo de Rivera es va passar a Falange Española. Va ser expulsat de Falange per participar en el grup "Voluntariado Español", i el febrer de 1935 va formar part del grup "España Club". Tanmateix, a la primavera del 1936 va tornar a la Falange Española. José Antonio el va nomenar cap territorial a Barcelona de les milícies.
Va combatre a la guerra civil espanyola i en acabar fou nomenat cap de l'Obra Sindical de l'Artesania (englobada en la Confederació Nacional de Sindicats) i el 1946 fou nomenat Secretari Provincial i subcap del Movimiento Nacional a Barcelona i vicepresident de la diputació de Barcelona. Els seus enfrontaments amb altres sectors falangistes provocaren la seva destitució l'estiu de 1950 pel governador civil Eduardo Baeza y Alegría, i sembla que participà en els fets que desembocarien en la vaga de tramvies de 1951. El novembre de 1969 fou nomenat governador civil de la província de Castelló. Fou cessat en el càrrec l'abril de 1971.

## Referències

* ↑ EL ESPAÑA CLUB Y EL VOLUNTARIADO ESPAÑOL: UNA BREVE EXPERIENCIA UNITARIA DE LA EXTREMA DERECHA BARCELONESA (1935‐1936). LOS ORÍGENES DEL ESPAÑA CLUB per José Fernando Mota Muñoz
* ↑ Tranvías y conflictividad social en Barcelona (marzo de 1951): actitudes políticas y sociales de una huelga mítica, Gemma Ramos Ramos
* ↑ Nombramientos, diari ABC, 22 de novembre de 1969
* ↑ Decreto 706/1971, de 2 de abril, por el que cesa como Gobernador civil de la provincia de Castellón de la Plana don José Fernández Ramírez.
# Jaume Padró i Cots

Jaume Padró i Cots (Calders, corregiment de Manresa, 1720 - Manresa, 1803) fou un escultor català de línia estètica del rococó tardà. Sembla que va fer l'aprenentatge al taller dels Sunyé escultors de Manresa.
Jaume Padró concebia les seves obres com el producte resultant de la suma de diverses arts, per això la seva activitat com a arquitecte ens ajuda a comprendre els seus conjunts escultòrics, ja que l'escultura adquireix tot el sentit i la màxima expressivitat en el context arquitectònic que l'envolta. Els seus conjunts són un exemple de l'escenografia barroca de gran qualitat, i les imatges que executa tenen una clara inspiració en l'escultura romana del segle xvii.

## Obres

Principals obres arquitectòniques i escultòriques de Jaume Padró:
* 1773: Santa Espina Santpedor
* 1775-1782: Rerecor de l'església de Santa Maria de Cervera.
* 1777: Casa Massot Dalmases
* Retaule de l'església de la universitat de Cervera.
* Església de Santa Maria de Cervera.
* 1781: estàtues de santa Agnès, sant Maurici, sant Fructuós (Seu de Manresa).
* Auguri i Eulogi sobre l'urna dels "Cossos Sants" (Seu de Manresa).
* 1796: Ampliació Casa Municipal de Cervera.
També va treballar en l'art i l'arquitectura efímera, de manera que l'any 1788 se li paguen 11 lliures per haver fet l'arquitectura fingida amb la qual es decorà la façana de l'ajuntament per la proclamació del rei Carles IV d'Espanya.

## Nissaga d'escultors

«La família Padró exercint l'art d'imaginaire és de les més nombroses en aquesta ciutat...»
| Ramona Marot | Ramona Marot | Ramona Marot | Ramona Marot | | |
| | | | | Tomàs Padró i Marot | Tomàs Padró i Marot | Tomàs Padró i Marot | Tomàs Padró i Marot | Tomàs Padró i Marot | Tomàs Padró i Marot | | | | | Maria Anna Pijoan | Maria Anna Pijoan | Maria Anna Pijoan | Maria Anna Pijoan | Maria Anna Pijoan | Maria Anna Pijoan |
| | | | | | | | | | | | | | | Ramon Padró i Pijoan | Ramon Padró i Pijoan | Ramon Padró i Pijoan | Ramon Padró i Pijoan | Ramon Padró i Pijoan | Ramon Padró i Pijoan | Antònia Pedret | Antònia Pedret | Antònia Pedret | Antònia Pedret | Antònia Pedret | Antònia Pedret |
| Ramon Padró i Pedret | Ramon Padró i Pedret | Ramon Padró i Pedret | Ramon Padró i Pedret | Ramon Padró i Pedret | Ramon Padró i Pedret | | | Tomàs Padró i Pedret | Tomàs Padró i Pedret | Tomàs Padró i Pedret | Tomàs Padró i Pedret | Tomàs Padró i Pedret | Tomàs Padró i Pedret |

## Referències

* ↑ Maria GARGANTÉ - Joan YEGUAS, "L'obra arquitectònica i escultòrica de Jaume Padró a l'església major de Cervera. Notes sobre Tomàs Padró, Miscel·lània Cerverina, 17, 2004, p. 127-171
* ↑ Joaquim Sarret i Arbós "Art i artistes manresans" Manresa 1916
# Jonquièiras (Erau)

Jonquièiras (en francès Jonquières) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# John Wilson (escriptor escocès)

John Wilson d'Elleray FRSE (18 de maig de 1785 – Edinburgh, 3 d'abril de 1854) va ser un escriptor i crític literari escocès que utilitzava sovint el pseudònim de Christopher North
Va ser professor de Filosofia moral a la Universitat d'Edinburgh (1820–51).

## Biografia

John Wilson nasqué a Paisley, fill de John Wilson i Margaret Syme (1753–1825). Als 12 anys passà a estudiar a la Universitat de Glasgow.
El 1803 Wilson entrà com gentleman commoner al Magdalen College, Oxford. Es graduà l'any 1807. Es va ocupar d'una finca situada a Windermere anomenada Elleray. Allà va escriure diversos poemes publicats l'any 1812 titulats The Isle of Palms. Es va fer amic de William Wordsworth, Samuel Taylor Coleridge, Robert Southey i Thomas de Quincey.
L'any 1811 es va casar amb Jane Penny, filla del mercades d'esclaus de Liverpool James Penny.
L'any 1815 es va fer advocat. El 1816 publicà el seu segon volum de poemes, The City of the Plague.
L'any 1822 inicià la seva sèrie dels Noctes Ambrosianae

## Referències

* ↑ Waterston, Charles D; Macmillan Shearer, A. Former Fellows of the Royal Society of Edinburgh 1783–2002: Biographical Index. II. Edinburgh: The Royal Society of Edinburgh, juliol 2006. ISBN 978-0-902198-84-5 [Consulta: 25 setembre 2010]. Arxivat 4 October 2006$^{[Datemismatch]}$ a Wayback Machine.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Josep Cebrià

Josep Cebrian i Moreno, conegut artísticament com a Josep Cebrià (Vila de Gràcia, 10 d'abril de 1914- Pineda de Mar, 14 d'abril de 2002), fou un artista català.

## Biografia

De ben jove destacà en el dibuix i ja als tretze anys entrà a treballar a l'estudi d'un oncle dibuixant de litografies. Va fer dos cursos de dibuix a Llotja que va deixar per acompanyar el seu pare a l'Argentina, on passà una curta estada treballant en el dibuix d'Arts Gràfiques sobre pedra, planxa i paper.
De tornada a Barcelona, l'any 1930, continuà amb aquesta activitat seguint estudis nocturns a l'Escola del Treball. Als dinou anys s'establí pel seu compte especialitzant-se en la reproducció sobre planxa de cartells de cinema. A l'iniciar-se la guerra s'incorporà a la columna Macià-Companys. El 1937 ingressà a l'Escola de Transmissions de la Generalitat i posteriorment fou responsable d'una estació telegràfica, però, un cop finalitzada la guerra i en tornar a Barcelona va ser detingut, processat, declarat culpable i condemnat a nou mesos de presó.
Des de la postguerra es dedicà al dibuix comercial i a les arts gràfiques, experimentant en serigrafia i estampat, pintura a l'oli, aquarel·la, cartellisme al guaix i pintura acrílica. Artísticament es va especialitzar en pintura i dibuix a llapis i ploma de molta precisió. En aquesta línia va començar la seva col·lecció de dibuixos sobre personatges i símbols culturals i polítics de Catalunya, de la qual es feren exposicions a Barcelona, Ulldecona, Tortosa, la Sénia, l'Atmella, Amposta, Masnou, Gràcia (Barcelona) i Martorell.
Col·laborà en la campanya de normalització lingüística de la Generalitat de Catalunya amb la realització de cartells. També va publicar retallables sobre la història i tradicions de Catalunya i els llibres "Da raïamu", "Imatges Gracienques" i "Josep Vidal i Granés fundador de les colles de Sant Medir", i reculls de prosa sobre la vida i costums sota els títols "Els safareigs", "De Catalunya a Lesseps" i "Retalls de Gràcia": Va guanyar el Premi Lliri dels XIIens Jocs Florals de la Vila de Gràcia i la Medalla de Gràcia de l'Ajuntament de Barcelona l'any 1993. Josep Cebrian morí als 88 anys a Pineda de Mar el 14 d'abril de 2002.

## Fons personal

El seu fons personal es conserva a l'Arxiu Nacional de Catalunya. El fons està integrat per dibuixos començats a realitzar a partir de 1976 sobre personatges i símbols de Catalunya així com els cartells o dibuixos per a cartells que feu per a associacions partits polítics o campanyes de normalització lingüística així com les set carpetes que el mateix autor publicava i alguns fotolits.
Entre els cartells destaquen alguns polítics sobre Francesc Macià, la comissió pro homenatge del general Moragues, amnistia política, o per a Esquerra Republicana de Catalunya; cartells religiosos; cartells de normalització lingüística (vaixells, pastissos, verdures); cartells sobre història i tradicions; i altres de temàtica diversa.

## Referències

* 1 2 3 4 5 6 «Josep Cebrià». Arxiu Nacional de Catalunya. [Consulta: juliol 2013].
# Jetpur Vadia

Jetpur Vadia fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per D. S. Surag Bawa li donava nom. La superfície el 1901 era de 186 km² i la població de 10.330 habitants en 17 poblacions. El 1931 era de 233 km² i 13.719 habitants. Era considerat estat de tercera classe de Kathiawar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Imperial Gazetteer 1931
# Josep Espinàs

Josep Espinàs és el nom dels següents personatges:
* Josep Espinàs i Capdevila, alcalde de Sant Just Desvern entre 1941 i 1945
* Josep Espinàs i Xivillé (Barcelona, 1928), químic i activista social
* Josep Maria Espinàs i Massip (Barcelona, 1927), escriptor
# Josies II de Waldeck-Wildungen

Josies II de Waldeck-Wildungen (en alemany Josias von Waldeck-Wildungen) va néixer a Wildungen (Alemanya) el 31 de juliol de 1636 i va morir a Creta el 29 de juliol de 1669. Era un noble alemany, fill del comte Felip VII (1613-1645) i d'Anna Caterina de Sayn-Wittgenstein (1610-1690).
Josies va posar-se primer al servei de l'elector Frederic Guillem de Brandenburg, com a coronel d'infanteria el 1655, i l'any següent ja com a general va lluitar a Varsòvia. Després, el 1663 va participar amb l'exèrcit suec i va prendre part en la Guerra de Turquia.
Quan el duc Jordi Guillem de Brunsvic-Lüneburg va prendre possessió del govern del ducat del Principat de Lüneburg, Josies es va fer càrrec del comandament de les seves tropes. Amb un exèrcit de 3300 homes, a la tardor de 1668 es va dirigir cap a la República de Venècia assetjada pels turcs. El 6 de juliol de 1669 a Candia, a l'illa de Creta, va caure ferit de metralla, i va morir el 29 de juliol. El seu cos va ser enterrat primer a l'església de Santa Catalina a Candia i després tralladat a Wildungen.

## Matrimoni i fills

El 26 de gener de 1660 es va casar a Arolsen amb la comtessa Guillemina Cristina de Nassau-Siegen (1625-1707), filla de Guillem de Nassau-Siegen (1592-1642) i de Cristina d'Erbach (1596-1646). La parella va tenir set fills:
* Elionor Lluïsa, nascuda i morta el 1661.
* Guillem Felip, nascut i mort el 1662.
* Carlota Dorotea (1663-1664).
* Carlota Joana (1664-1699), casada amb el duc Joan Ernest IV de Saxònia-Coburg-Saalfeld (1758-1729).
* Sofia Guillemina, nascuda i morta el 1666.
* Maximilià Frederic (1667-1668).
* Guillem Gustau (1668-1669)

## Bibliografia

* Bernhard von Poten: Waldeck, Josias Graf. A: Allgemeine Deutsche Biographie (ADB). Band 40, Duncker & Humblot, Leipzig 1896, S. 676 f.

## Enllaços externs

* http://familypedia.wikia.com/
* http://awt.ancestrylibrary.com
# Junta Obres del Port

La Junta Obres del Port és una obra noucentista de Tarragona protegida com a Bé Cultural d'Interès Local.

## Descripció

Edifici de tres plantes en el cos central i dues als laterals. Tot el conjunt és bastant simètric. La planta baixa i els laterals de la part central tenen aplacats petris. Hi ha una cornisa com a remat al centre i balustrada als laterals. Les obertures estan emmarcades per motllures lineals excepte a la part superior, on formen arcs ogivals a la planta tercera o un fris amb senzills adorns escultòrics.

## Referències

* ↑ «Junta Obres del Port». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Joaquín Fernández Moreno

Joaquín Fernández Moreno (Huércal de Almería, Andalusia, 31 de maig de 1996), conegut simplement com a Joaquín, és un futbolista professional andalús que juga com a defensa central o migcampista pel Trabzonspor de la lliga turca.

## Carrera de club
### Almería

Joaquín va ingressar al planter de la UD Almería el 2010, a 16 anys, després que hagués començat a jugar a la UCD La Cañada Atlético. Va debutar com a sènior amb la UD Almería B la temporada 2012–13, a segona divisió B.
El 2 de desembre de 2013 Joaquín va marxar al Liverpool FC per entrenar-se. Va entrenar amb l'equip sub-18, però va retornar amb els Rojiblancos deu dies després.
El 14 d'octubre de 2015 Joaquín va debutar amb el primer equip, com a titular en una victòria a casa per 2–1 a la Copa del Rei contra el Gimnàstic de Tarragona. Va debutar a la segona divisió el 9 de gener de l'any següent, quan va entrar com a substitut en els darrers minuts en lloc d'Quique González en un empat 1–1 contra el CD Mirandés.
L'1 de desembre de 2016, després de ser titular indiscutible amb Fernando Soriano, Joaquín va renovar contracte fins al 2021, i fou definitivament promocionat al primer equip el següent gener. Al començament de la temporada 2018–19, fou nomenat capità.

### Valladolid

El 31 d'agost de 2018, Joaquín va signar contracte per cinc anys amb el Reial Valladolid, acabat d'ascendir a La Liga.

### Trabzonspor

El 30 de juny de 2023, Joaquín va marxar a l'estranger, en signar contracte amb el Trabzonspor de la Süper Lig turca.

## Referències

* ↑ «Joaquín se marcha a Liverpool... diez días» (en castellà). Ideal, 02-12-2013. Arxivat de l'original el 4 de març 2016. [Consulta: 14 octubre 2015].
* ↑ «Who is Liverpool trialist Joaquín Fernández?». This is Anfield, 05-12-2013. [Consulta: 14 octubre 2015].
* ↑ «"He vivido una gran experiencia en Liverpool"» (en castellà). Almería's official website, 12-12-2013. [Consulta: 14 octubre 2015].
* ↑ «El 'efecto Rivera' se traslada a la Copa» (en castellà). Marca, 14-10-2015. [Consulta: 14 octubre 2015].
* ↑ «Empate que sabe a poco» (en castellà). Marca, 09-01-2016. [Consulta: 3 desembre 2016].
* ↑ «Joaquín Fernández será jugador de la primera plantilla a partir del día 1 de gener» (en castellà). UD Almería, 01-12-2016. [Consulta: 3 desembre 2016].
* ↑ «“Es un orgullo y un privilegio llevar el brazalete de capitán en el equipo de mi tierra”» (en castellà). UD Almería, 20-07-2018. [Consulta: 3 setembre 2018].
* ↑ «Joaquín 2023» (en castellà). Real Valladolid, 31-08-2018. [Consulta: 31 agost 2018].
* ↑ «Trabzonspor Joaquin Fernandez Moreno'yu resmen açıkladı» (en turc). Cumhuriyet, 30-06-2023. [Consulta: 2 juliol 2023].

## Enllaços externs

* Joaquín a BDFutbol
* Joaquín, Fitxa a Soccerway
# Jumis

Jumis és un cràter sobre la superfície del planeta nan Ceres, situat amb el sistema de coordenades planetocèntriques a 52.6 ° de latitud nord i 317.9 ° de longitud est. Fa un diàmetre de 15 km. El nom va ser fet oficial per la UAI el 25 d'agost del 2017 i fa referència a Jumis, déu de la fertilitat del camp a la cultura letona.

## Referències

* ↑ "Jumis". Gazetteer of Planetary Nomenclature. USGS Astrogeology Research Program. (anglès)
* ↑ Lurker, Manfred. Routledge. A Dictionary of Gods and Goddesses, Devils and Demons, 2015.
# Jéssica Hernández Ascanio

Jéssica Hernández Ascanio (Barcelona, 10 de novembre de 1980) és una exjugadora de tennis de taula catalana.
Es formà al Club Santa Coloma de Gramenet, i fou campiona de Catalunya i estatal en categories inferiors. Posteriorment, competí amb el Club Tennis Taula Calella, on ha desenvolupat la major part de la seva carrera esportiva. Debutà a la Superdivisió Estatal amb el Centre Natació Mataró la temporada 1999-00, amb el qual aconseguí el subcampionat la temporada 2002-03. Entre 1999 i 2012 fou una de les dominadores del tennis de taula català, proclamant-se campiona de Catalunya en vint-i-set ocasions, nou en individual (2002, 2003, 2004, 2005, 2006, 2007, 2009, 2011, 2012), sis en dobles (1999, 2003, 2005, 2006, 2011, 2012), set en dobles mixtos (1999, 2004, 2005, amb C. Font, 2006, 2007, 2008, 2009, amb A. Puig) i cinc per equips. A nivell estatal, fou dues vegades campiona d'Espanya de dobles (2004, amb Alba Prades, i 2013, amb Sara Ramírez). Internacional amb la selecció espanyola, participà a dos Campionats del Món (1999 i 2001) i tres d'Europa (2000, 2002, 2003). Exerceix com a entrenadora de categories de formació al CTT Calella i forma part del cos tècnic del CAR de Sant Cugat. Ha sigut membre de la Junta directiva de la Reial Federació Espanyola de Tennis de Taula i coordinadora de la Comissió Dona i Tennis de Taula.

## Referències

* ↑ «Jéssica Hernández Ascanio». Enciclopèdia de l'esport català. Barcelona: Grup Enciclopèdia Catalana.
* ↑ Gomà, Josep. «El tennis taula femení del CNM progressa de la 2a Estatal fins a la Superdivisió (1977-1999)». IluroSport, 10-03-2023. [Consulta: 12 març 2023].
* ↑ «Jessica Hernández, nueva Coordinadora de la Comisión Mujer y Tenis de Mesa» (en castellà). RFETM, 16-12-2015. [Consulta: 11 març 2023].
# Kali Nadi Occidental

Kali Nadi Occidental (West Kali Nadi) és un riu de l'extrem nord-oest d'Uttar Pradesh, districtes de Saharanpur i de Muzaffarnagar que neix a uns 25 km al sud de les muntanyes Siwalik i corre en direcció sud-oest fins a unir-se al riu Hindan a 29° 19′ N, 77° 40′ E﻿ / ﻿29.317°N,77.667°E﻿ / 29.317; 77.667 després d'un curs d'uns 112 km.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kauffman Stadium

El Kauffman Stadium, sovint anomenat "The K" i anteriorment conegut com a Royals Stadium, és un estadi de beisbol amb seu a Kansas City, Missouri, on juguen com a locals els Kansas City Royals, una franquícia de la Major League Baseball (MLB). Juntament amb l'Arrowhead Stadium, seu dels Kansas City Chiefs de la National Football League, formen part del Truman Sports Complex. Des del 2 de juliol de 1993, el lloc ha estat conegut com el Kauffman Stadium en honor del propietari fundador dels Royals, Ewing Kauffman.
El Kauffman Stadium va ser construït específicament per al beisbol en una època on la construcció dels estadis multiusos era molt comú. Es considera sovint juntament amb el Dodger Stadium de Los Angeles com un dels millors exemples del disseny de l'estadi modernista.
En l'actualitat és l'únic estadi de beisbol de la Lliga Americana que porta el nom d'una persona, Ewing Kauffman. També és un dels deu estadis de les Grans Lligues de Beisbol que no tenen un nom patrocinat per una companyia; els altres són el Marlins Park, Turner Field, Yankee Stadium, Fenway Park, Wrigley Field, Oriole Park at Camden Yards, Dodger Stadium, Angel Stadium of Anaheim, i Nationals Park (Kauffman, Wrigley, i Turner s'anomenen així per als individus i no per les corporacions que posseïen). L'estadi té 43 anys el 2016, la qual cosa ho converteix en el sisè estadi més antic de les Grans Lligues. Recentment es va sotmetre a una renovació de $ 250 milions, que es va iniciar després de la temporada de 2007 i es va acabar al juliol de 2009.
Els Jocs de les Estrelles de les Grans Lligues de 1973 i 2012 es van dur a terme en el Kauffman Stadium.

## Referències

* ↑ cita web|url=http://kansascity.royals.mlb.com/kc/ballpark/renovation_timeline.jsp%7Ctitle=Kauffman Stadium Renovation Timeline|work=Kansas City Royals

## Enllaços externs

* Stadium site on royals.com
* The History of Kauffman Stadium
* A taste of the future Kauffman Stadium Arxivat 2012-03-29 a Wayback Machine.
# Kauhajoki

Kauhajoki és una ciutat a l'Oest de Finlàndia, situada a la província de Finlàndia Occidental. Té una població d'uns 14.000 habitants amb una densitat d'11,09 hab./km². Aquesta petita ciutat és també coneguda perquè durant la Guerra d'Hivern va ser la seu de l'Eduskunta (Parlament de Finlàndia).
Un altre fet desgraciat que ha contribuït a la popularitat d'aquest municipi és l'assassinat de 10 persones en un institut, el 23 de setembre de 2008.
Actualment, la població d'aquest municipi es troba en decreixement, passant dels més de 17.500 habitants el 1963 fins als menys de 14.500

## Enllaços externs

* Ciutat de Kauhajoki – pàgina oficial (finès)
# Kennalestes gobiensis

Kennalestes gobiensis és una espècie extinta de mamífers insectívors semblants a musaranyes. Era un mamífer comú a Mongòlia durant el Cretaci superior, fa entre 83,5 i 70,6 milions d'anys. Excavava el cau a terra.

## Bibliografia

* Kielan-Jaworowska, Z «New Upper Cretaceous multituberculate genera from Bayn Dzak, Gobi Desert» (PDF) (en anglès). Palaeontologia Polonica, 21, 1969, pàg. 35–49.
# Kabos

Els kabos són els membres d'un clan ijaw que viuen a l'estat del Delta i a Bayelsa. Parlen el dialecte kabo (o kabowei) de la llengua izon. El nom de la tribu prové del seu fundador, Kabo i del rierol de Kabobolou. En aquest rierol hi ha dues ciutats kabos (Kolowari i Aven). Patani, Elemebiri, Asamiri i Ekperiwari són altres poblacions kabos.

## Història

Els kabos, així com els gbarans i els kumbos provenen de la ciutat d'Oporoza, situada a l'oest del delta del Níger. Els ancestres d'aquests tres clans eren part d'una gran família que va abandonar la ciutat d'Oporoza, situada a la costa dels esclaus a finals del segle xv. Segons la tradició, els fills del rei Pere Oporoza II, que va regnar entre el 1426 i el 1468 foren els que van iniciar la migració. en aquesta època, els portuguesos ja visitaven la costa del delta del Níger per a posar-se en contacte amb Benin City. Des de llavors, les poblacions costaneres van començar a fer raids per a capturar persones per a vendre-les als portuguesos com esclaus. Això va provocar que la regió va esdevenir insegura i que fes decidir als avantpassats dels kabos d'emigrar. Aquests van emigrar seguint el curs del riu Forcados riu amunt fins que van arribar al territori dels Erowhes. Però, com que no se sentien segurs en el nou emplaçament, van tornar a descendir pel riu i es van assentar durant un temps a la zona entre la ciutat actual d'Amatebe i Kolowari.
Okita, el fill de Mboara i d'Oporoza II va tenir tres fills principals, Kumbo, Kabo i Gbaran. Kabo, que era el més gran va assumir el lideratge de l'assentament. Els seus descendents es van multiplicar i van migrar per fundar diverses ciutats i aldees com Elemebiri, Ekperiwari, Asamabiri, Torufani, Adagbabiri, Patani, Abari, Kolowari, etc.
Els clans dels kabos, kumbos i gbarans es formaren a finals del segle xv. Aquests tres clans es van establir a la zona kabo.

## Referències

* 1 2 3 4 5 6 kavo ibe a ijawland.info
* ↑ llengua izon a l'ethnologue

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Otite O - The Urhobo People. (1980, Heinemann Educational books Nigeria Ltd).
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
# Kashmir Jehad Force

Kashmir Jehad Force fou un grup format a començament dels anys noranta a Caixmir que el 1997 es va unir a la Muslim Janbaz Force i va constituir la Al Jehad Force. Fou un grup local de Caixmir que no tenia influències externes.

## Referències

* South Asia Terrorism Portal